b'\n_START_ARTICLE_\nDreiers minne\n_START_PARAGRAPH_\nDreiers minne er en liten hytte dels bygget inn i fjellet p\xc3\xa5 vestsiden av Geitfjellet i Bymarka ved Trondheim._NEWLINE_Man vet ikke n\xc3\xb8yaktig n\xc3\xa5r hytta ble bygget, og av hvem, men det antas at den ble reist rundt 1900. Under Andre verdenskrig ble hytta brukt som skjulested fra tyskerne. Like f\xc3\xb8r krigen ble hytta satt i stand av den meget friluftsinteresserte kiropraktoren Henrik Dreier (1883\xe2\x80\x931962)._NEWLINE_Dreiers minne er i dag \xc3\xa5pen for offentligheten, og vedlikeholdes p\xc3\xa5 frivillig basis. Hytta rommer sitteplasser for 8-10 personer, og er utstyrt med b\xc3\xa5de svartkjel og en liten vedovn.'